ຣັດເຊຍ ກ່າວວ່າ ຍັງ​ເປັນ​ການ​ໄວ​ເກີນ​ໄປ ​ທີ່​ຈະ​ສະຫລຸບ​ໄດ້ ​ກ່ຽວກັບ ມືສັງຫານ
​ເທີ​ກີ​ເຊື່ອ​ວ່າ​ ມື​ປືນ ​ແມ່ນ​ພົວພັນ ​ກັບ​ນັກ​ສອນສາສະ​ໜາອິສລາມ ທ່ານ Fethullah Gulen ທີ່​ພຳນັກ ຢູ່​ໃນ​ສະຫະລັດ.
ຣັດເຊຍ ກ່າວໃນວັນພຸດມື້ນີ້ວ່າ ຍັງເປັນການໄວເກີນໄປທີ່ຈະສະຫລຸບໄດ້ກ່ຽວກັບ ຄວາມຮັບຜິດຊອບຂອງມືປືນ ທີ່ຍິງສັງຫານເອກອັກຄະລັດຖະທູດຣັດເຊຍ ປະຈຳເທີກີ ຕຳຫຼວດ ທີ່ບໍ່ໄດ້ຢູ່ໃນໜ້າທີ່ຄົນນຶ່ງ ໄດ້ຍິງສັງຫານເອກອັກຄະລັດຖະທູດຣັດເຊຍ ທ່ານ Andrei Karlov ໃນວັນຈັນຜ່ານມາຢູ່ທີ່ນະຄອນຫຼວງອັງກາຣາ ຜູ້ທີ່ເຫັນເຫດການ ຄົນນຶ່ງໄດ້ບອກກັບ VOA ວ່າ ມືປືນຍັງຮ້ອງອອກມາວ່າ ລັດຖະມົນຕີການຕ່າງປະເທດຂອງເທີກີ ທ່ານ Melvut Cavusoglu ໄດ້ກ່າວຕໍ່ລັດຖະມົນຕີການຕ່າງປະເທດສະຫະລັດ ທ່ານ John Kerry ໃນລະຫວ່າງ ການ ໂອ້ລົມທາງໂທລະສັບວ່າ ເທີກີເຊື່ອວ່າມືປືນ ແມ່ນພົວພັນກັບນັກສອນສາສະໜາ ອິສລາມ ທ່ານ Fethullah Gulen ທີ່ລີ້ໄພຢູ່ໃນສະຫະລັດ ແລະຖືກຖິ້ມ ໂທດໃສ່ ໃນການກໍ່ລັດຖະປະຫານຢູ່ເທີກີ ໃນເດືອນກໍລະກົດປີກາຍນີ້ ໂຄສົກຂອງປະທານາທິບໍດີຣັດເຊຍ ທ່ານ Dmitry Peskov ກ່າວໃນວັນພຸດມື້ ນີ້ວ່າ ບໍ່ຄວນທີ່ຈະຮີບຮ້ອນທຳການສະຫລຸບ ກ່ອນທີ່ການສືບສວນຮ່ວມໃນການ ຄາດຕະກຳສຳເລັດເສັດສິ້ນ ສະຫະລັດໄດ້ປະຕິເສດຕໍ່ອັນທີ່ຕົນເອີ້ນວ່າ ການສະເໜີແນະທີ່ໜ້າຢາກຫົວທີ່ວ່າ ຕົນມີສ່ວນພົວພັນ ໃນການໃຫ້ຄວາມສະໜັບສະໜຸນຕໍ່ການຄາດຕະກຳດັ່ງກ່າວ ຍ້ອນການມີໜ້າຂອງທ່ານ Gulen ຢູ່ໃນສະຫະລັດ ໂຄສົກກະຊວງການຕ່າງປະເທດສະຫະລັດ ທ່ານ John Kirby ກ່າວໃນວັນອັງຄານ ວານນີ້ວ່າ ລັດຖະມົນຕີ Kerry ໄດ້ສະແດງຄວາມເປັນຫ່ວງກ່ຽວກັບ ຄຳເວົ້າຈຳນວນ ນຶ່ງ ທີ່ມາຈາກເທີກີ ໃນລະຫວ່າງການໂທລະສັບຂອງທ່ານ ໄປໂອ້ລົມກັບ ທ່ານ Cavusoglu ນັ້ນ ທ່ານ Kirby ກ່າວຕໍ່ພວກນັກຂ່າວວ່າ